Pentru mine a fost ca un fel de risc, am pariat pe acest lucru, sperând că va fi bine.  Este o carte intimă, o carte cu și despre confesiuni, o carte care vorbește despre relații interumane foarte strânse, iar fratele meu îmi este o persoană foarte apropiată – la urma urmelor, suntem numai noi doi pe lume! În carte fiind vorba și despre frați și despre alte persoane care sunt apropiate, am simțit că trebuie să o dedic cuiva foarte apropiat mie, așa mi s-a părut firesc.